Sg.hu - Redmondba hívták a Mozilla Alapítvány fejlesztőit
2006. augusztus 23. 10:07, szerda
Redmondba hívták a Mozilla Alapítvány fejlesztőit
A Firefox és a Thunderbird négy fejlesztője egy több napos rendezvényen vehet részt, amelyen rendelkezésükre állnak majd a Vista forráskódjai és a munkájukat számítógépek és internethozzáférés is segíti.
Megtörni látszik a jég és lassan kézzel fogható jelei vannak annak, hogy valóban komolyan számít a nyílt forráskódú szoftverek fejlesztőinek közösségére a Microsoft. Jól bizonyítja ezt, hogy az amerikai vállalat látogatásra invitálta a Firefox és a Thunderbird fejlesztőit. A szakembereket Sam Ramji, a Microsoft nyílt forráskódú fejlesztő laboratóriumainak vezetője azért hívta meg a konszern redmondi központjába, hogy segítsenek összehangolni a Windows Vistát és a Firefoxot, illetve a Thunderbirdöt.
A meghívás ugyanakkor nagy meglepetést okozott, mivel eddig a Vista Readiness ISV Labs munkájában való részvételt szinte csak és kizárólag kereskedelmi forgalomban kapható termékek fejlesztőinek ajánlották fel a Microsoft vezetői. Ramji invitálásának köszönhetően azonban a csoportban helyet kapnak majd a legnépszerűbb alternatív böngésző és az egyik legnépszerűbb alternatív levelezőprogram atyjai is.
Sam Ramji szerint az áttörés elsősorban az ő érdeme, mert sikerült meggyőznie a Microsoft vezetőit arról, hogy a jövőben a kereskedelmi szoftverek fejlesztői mellett működjenek együtt a nyílt forráskódú szoftverközösség tagjaival is. "Eddig a laboratóriumba csak a kereskedelmi programok létrehozóit hívtuk meg. Szeretném, ha a gondolkodásunk megváltozna és a csoport kibővülne a nyílt forráskódú szoftverek fejlesztőivel is" - nyilatkozta Ramji.
Érdekes ugyanakkor, hogy a meghívást a szakember nem csak e-mailben küldte el Mike Schroepfer vezető fejlesztő részére, hanem feltette a nyílt hír- és vitafórumokra is, mondván a Mozillánál esetleg automatikusan spamként kezelik a levelet, ha meglátják, hogy a feladó nevében ott van a @microsoft.com.
Google - Real - Mozilla: egységben az erő Skandináviában a legnépszerűbb a Firefox A közösséget pénzelné a Mozilla Dollármilliós bevételeket hoz a Firefox A France Telecom is támogatja a Mini Mozilla projektet Megint feltörték a Mozilla oldalát Éles reakció a Mozillától a Symantec jelentésre Az IT-ipar üdvözli a Mozilla cégalapítását
kow83 #27 2006.08.24. 09:57
Azért jó az M$-nek, mert az EU basztatja őket, hogy nem publikus a forráskód a fejlesztőknek, gondolom látványos megmozdulást tesznek így azért, hogy ha legközelebb előveszik őket, akkor meg tudják muatani, hogy "hát könyörögöm, nálunk fejlesztett a fájörfox meg az opera, mit akarnak még?" :)
smv #26 2006.08.23. 22:59
Ezt most nem igazán értem, hiszen végülis Mozilláék 100% -ig MS konkurens böngészőt, és e-mail klienst csináltak, tehát nem sikerült felfognom, h ez most miért jó az M$ -nek.
rigidus #25 2006.08.23. 22:23
"ez a PC Fórum nagy szarkeverő"
Ez akar a jelmondata is lehetne a portalnak.
rigidus #24 2006.08.23. 22:20
Nyugi, mennek ok is.
neevous #23 2006.08.23. 21:55
fejlesztőit akartam írni
DjDano #22 2006.08.23. 21:55
ez a PC Fórum nagy szarkeverő, ilyen idióta címet csak a blikk tudna adni egy cikknek... semmi köze a valósághoz
Válasz 'kbupdate' üzenetére (#5)
neevous #21 2006.08.23. 21:55
igazán meghívhatnák az opera vezetőit is:)
cateran #20 2006.08.23. 19:55
Ez rettenetes,most mi lesz?:D
Azonnal beszelj redmonddal! Biztosan nagyon erdekli oket a velemenyed:DD
Válasz 'dcyrax' üzenetére (#19)
dcyrax #19 2006.08.23. 18:47
Nekem nem tetszik a firefox.
GulaSoft #18 2006.08.23. 16:06
Elmentek röhögni a fiúk :-)